Nîmes

Nîmes er en by og kommune i departementet Gard i regionen Occitanie sør i Frankrike. Nîmes er hovedstad i departementet. Byen ligger nær middelhavet og Cevennene. Den har en rik historie og var en av de viktigste byene i Gallia i romertiden. Flere betydningsfulle historiske severdigheter gjør byen attraktiv for turister.

Historie 

Det finnes spor etter en neolittisk bosetning, blant annet en menhir fra omtrent 2500 f.Kr. i nærheten av flyplassen. Senere har kelterne behersket området, men ble i det andre århundret f.Kr. del av den romerske provinsen Narbonnensis. Hovedveien for hele området Via Domitiana passerte gjennom byen som ble en romersk koloni, Colonia Nemausa. Byen ble etterhvert hovedstad for hele provinsen, dagens sørlige Frankrike, og hadde anslagsvis 60.000 innbyggere til Augustus tid. Viktige bygninger fra tiden som fortsatt er bevart er  som Maison carrée, en svært godt bevart tempel, amfiteatret og Dianatemplet. Pont du Gard, 20 km nordvest for byen er et svært godt bevart akvedukt som førte vann fra en kilde nær byen Uzès til det antikke Nîmes.

Byen ble biskopsete allerede i senantikken, i 473 ble den erobret av vestgotere, 720 av maurerne, men klarte å berge forholdsvis mye av sin gallo-romerske tradisjon til middelalderen. Utover middelalderen var det blandete herrskapsforhold der byen var til tider del av det aragonske kongedømmet. Byen ble erobret av den franske kongen Ludvig VIII av Frankrike 1226 og endelig overdratt Frankrike i 1259.

Etter reformasjonen var byen og regionen et sentrum for Hugenottene. Dette førte til skarpe konflikter med den katolske delen av befolkningen, særlig etter at Ediktet i Nantes ble opphevet. Likevel økte byen sin betydning takket sin tekstilindustri og sin gode trafikkmessige beliggenhet. Betegnelsen denim for dongeri stammer fra serge de Nîmes, det vil si stoff fra Nîmes.

Severdigheter 
I Nîmes finnes flere særdeles velbevarte romerske levn:

 Det ellipseformede amfiteater, som stadig anvendes til den provençalske utgave av tyrefekting.
 Templet Maison Carrée fra 19 f.Kr. som regnes for å være det best bevarte romerske tempel
 Akvedukten Pont du Gard som finnes like utenfor byen
 Tour Magne som er restene av et romersk festningstårn på Mt. Cavalier.
 Deler av den gamle bymuren, de beplantede boulevarder følger hele bymurens forløp.
Nyere severdigheter inkluderer
 Domkirken Saint Castor, som ifølge tradisjonen ligger på det sted hvor templet for Augustus lå. Den er dels bygget i romansk samt gotisk stil. [Bilder av katedralen:,,
I moderne tid har flere berømte arkitekter fått oppført bygninger i Nîmes, bl.a.
 Norman Fosters Carré d'art fra 1986, som er et kunstmuseum og mediatek, anlagt overfor det antikke Maison Carrée.
 Jean Nouvels Nemausus, som er et postmoderne boligkompleks.
 Kisho Kurokawa som har tegnet en bygning i samme ellipseform som amfiteatret.

Befolkningsutvikling 
Antall innbyggere i kommunen Nîmes

Referanser

Eksterne lenker 
 
 Kommunedata INSEE
 Offisiell hjemmeside for det romerske Nîmes 

Kommuner i Gard
Byer i Languedoc-Roussillon